Πρώτη ημέρα 19/10/2025

Συγκέντρωση στο σχολείο 5 30 και μεταβαση στο αεροδρόμιο και πτήση για τη Γαλλική πρωτεύουσα, το Παρίσι Αegean . Άφιξη . Μεταφορά στο κέντρο της πόλης για την πανοραμική μας ξενάγηση στα ωραιότερα αξιοθέατά της . Πρώτη μας στάση το Τροκαντερό όπου θα έχουμε την ευκαιρία να φωτογραφίσουμε τον απόλυτο Σταρ της πόλης, τον πύργο του Αιφελ, το πιο αναγνωρίσιμο μνημείο του κόσμου! Συνεχίζουμε με την μεγαλύτερη Θριαμβική Αψίδα του κόσμου, την Αψίδα του Θριάμβου (ARC DE TRIOMPHE), την διάσημη Λεωφόρο των Ηλυσίων Πεδίων αλλά και λεωφόρο υπερηφάνειας για την Γαλλική Δημοκρατία, το Γκραν Παλαί και Πτί Παλαί, εκθεσιακοί χώροι τέχνης μοναδικής αρχιτεκτονικής αισθητικής στη συνέχεια των οποίων βρίσκεται η πιο εντυπωσιακή γέφυρα του Αλέξανδρου του ΙΙΙ, το επιβλητικό Μέγαρο των Απομάχων (Hôtel des Invalides), το υπουργείο Εξωτερικών και το Γαλλικό Κοινοβούλιο (Εθνοσυνέλευση). Συνεχίζουμε με την Place de la Concorde (πλατεία Ομονοίας), τον παλιό βασιλικό κήπο σήμερα γνωστό ως κήπο του Κεραμεικού, το μουσείο Ορσέ, την αριστοκρατική Place Vendome και το περίφημο ξενοδοχείο Ritz, την εντυπωσιακή Opera Garnier, το μουσείο του Λούβρου και την Ποντ Νεφ, την παλιότερη γέφυρα της πόλης. Θα διασχίσουμε το νησάκι Σιτέ, το ιστορικό κέντρο δηλαδή , αφού ουσιαστικά εκεί γεννήθηκε η πόλη, για να πλησιάσουμε – τον πιο γνωστό καθεδρικό Ναό του κόσμου, την Παναγία των Παρισίων (Notre Dame de Paris) Προχωρώντας θα δούμε τη γειτονιά του Καρτιέ Λατέν, το ιστορικό Πανεπιστήμιο της Σορβόνης και τους κήπους του Λουξεμβούργου – μια όαση ψυχικής και σωματικής ανάτασης με τα φοβερά συντριβάνια και αγάλματα αλλά και το ομώνυμο παλάτι της Μαρίας των Μεδίκων Ακολουθεί το Πάνθεον, νεκρόπολη σημαντικών προσωπικοτήτων της χώρας όπως του Βίκτωρος Ουγκώ, η καλλιτεχνική συνοικία του Σαιν Ζερμαίν με τα διάσημα καφέ les Deux magots και café de Flore, η πλατεία του Αγίου Σουλπικίου και η Σχολή Καλών Τεχνών. Επίσκεψη στον γραφικό λόφο της Μονμάρτης με την μοναδική Σακρ Κερ και τους υπαίθριους ζωγράφους.

Τρίτη ημερα

Περιήγηση στις Βρυξέλλες . Θα επισκεφτούμε τον Καθεδρικό Ναό των Αγίων Μιχαήλ και Αγίας Γουδούλης . Θα δούμε την πανέμορφη πλατεία ΓρανΠλας, το εντυπωσιακό Δημαρχείο, το κτίριο που στεγάζει το Μουσείο της Πόλης, τα φλαμανδικά αναγεννησιακά κτίρια , τα κτίρια του Ευρωκοινοβουλίου, το άγαλμα MannekenPis”, το HeyselStadium/, τα Βασιλικά Παλάτια του Laken και τον ομώνυμο Βασιλικό Ναό, το Γιαπωνέζικο Πύργο και την Κινέζικη Παγόδα, πάρκο Σενκαντενέρ και ςτο Ατόμιουμ που είναι το σήμα κατατεθέν των Βρυξελλών το Χρηματιστήριο, την Πλατεία GrandSablon με τον ομώνυμο Ναό της Παναγίας γοτθικού ρυθμού, το Εθνικό Ωδείο, το Δικαστικό Μέγαρο, το Μουσείο Καλών Τεχνών, τη Βασιλική πλατεία με τα Βασιλικά Ανάκτορα, και την Αψίδα του Θριάμβου.

Τέταρτη ημερα

Πρωινό και στη συνέχεια αναχωρούμε για την γραφική Γάνδη, μία από τις αρχαιότερες πόλεις του Βελγίου και πρωτεύουσα της Επαρχίας της Ανατολικής Φλάνδρας, η πόλη που υπήρξε κατά τον μεσαίωνα ένα σπουδαίο εμπορικό λιμάνι της Ευρώπης . Στην περιήγηση μας στο μεσαιωνικό κέντρο της πόλης θα δούμε το κάστρο των ιπποτών και τον Καθεδρικό ναό του Αγίου Βονιφάτη όπου βρίσκονται έργα του γνωστού ζωγράφου Ρούμπεν, του Ιερώνυμου Μπος και το υπέροχο τρίπτυχο που αποδίδεται στους αδερφούς Βαν Έικ. Συνεχίζουμε για την πρωτεύουσα της επαρχίας της Δυτικής Φλάνδρας, μια από τις ομορφότερες πόλεις της κεντρικής Ευρώπης, τη Μπρυζ. Θα περπατήσουμε στο ιστορικό κέντρο της πόλης και θα δούμε το πάρκο με τη «Λίμνη της Αγάπης», το παλαιότερο νοσοκομείο στην Ευρώπη του Αγίου Ιωάννη, το Ναό της Παναγίας, τη πολυφωτογραφημένη γέφυρα του Αγίου Βονιφάτιου, το Μέγαρο των Αρχόντων, τους κήπους Arends και τέλος το Κολέγιο της Ευρώπης, το πρώτο χρηματιστήριο στον κόσμο, μοναδικό στολίδι της πόλης.